****

**PANDUAN PENUKARAN**

**KEPUTUSAN PELAJAR DARIPADA FORMAT**

**SISTEM PENILAIAN BERTERUSAN (SPB) KEPADA FORMAT CGPA**

**BAHAGIAN KAWALAN TEKNIKAL**

**JABATAN TENAGA MANUSIA**

**SEPTEMBER 2011**

**KANDUNGAN**

1. Pendahuluan 3
2. Mula Berkuatkuasa 3
3. Tafsiran 3
4. Panduan Penukaran Keputusan Pelajar 4
	1. Sistem Gred
		1. Sistem Gred Modul Teras 4
		2. Sistem Gred Subjek Umum 4
	2. Kaedah Pemberian Gred
		1. Pelajar yang mempunya portfolio 4
		2. Pelajar yang tidak mempunyai portfolio 5
		3. Pelajar yang mempunyai transkrip 6
	3. Format Transkrip 6
	4. Pengesahan 6
5. Prosedur Permohonan 6
6. **PENDAHULUAN**
	1. Panduan ini disediakan untuk menerangkan kaedah penukaran keputusan pelajar daripada format Sistem Penilaian Berterusan kepada format CGPA.
	2. Penukaran keputusan pelajar daripada format Sistem Penilaian Berterusan kepada fomat CGPA adalah terhad kepada pelajar yang mendapat Sijil Juruteknik Perindustrian, Diploma Teknologi Kejuruteraan dan Diploma Pengajar Vokasional sahaja.
	3. Kumpulan pelajar yang terlibat bagi penukaran keputusan ini ialah bagi kemasukan pelajar tahun 2004 dan sebelumnya dimana semua pelajar tersebut dinilai menggunakan Sistem Penilaian Berterusan.
7. **TARIKH KUATKUASA**
	1. Panduan ini berkuatkuasa pada 19 September 2011.
8. **TAFSIRAN**

Dalam panduan ini, tafsiran yang dimaksudkan adalah seperti berikut :

* **Sijil Juruteknik Perindustrian** ertinya sijil yang dikeluarkan kepada pelajar yang telah memenuhi semua keperluan silibus dan lulus semua penilaian di peringkat Sijil yang ditetapkan oleh JTM
* **Diploma Teknologi Kejututeraan** ertinya sijil yang dikeluarkan kepada pelajar yang telah memenuhi semua keperluan silibus dan lulus semua penilaian di peringkat Diploma yang ditetapkan oleh JTM
* **PTA** ertinya sesuatu projek yang perlu dilaksanakan oleh pelajar peringkat Diploma untuk menghasilkan sesuatu projek yang melibatkan penggunaan sebahagian besar pengetahuan dan kemahiran yang dimiliki oleh pelajar
* **OJT** ertinya latihan sambil kerja yang perlu diikuti pelajar sebagai pendedahan awal kepada alam pekerjaan sebenar yang berkaitan dnegan pengetahuan dan asas kemahiran dalam bidang masing-masing
* **NOSS** ertinya dokumen National Occupational Skills Standard atau Standard Kemahiran Pekerjaan kebangsaan (SKPK) yang menggariskan keterampilan yang diperlukan oleh seseorang pekerja mahir yang bekerja di Malaysia bagi sesuatu bidang dan tahap pekerjaan serta laluan untuk mencapai keterampilan tersebut.
* **SPB** ertinya Sistem Penilaian Berterusan yang merupakan sistem penilaian berasaskan keterampilan
* **Gred** ertinya satu tahap pencapaian penilaian dalam bentuk abjad bagi menunjukkan prestasi Pelajar bagi sesuatu modul
* **GPA** ertinya purata nilai mata kredit yang diperolehi bagi sesuatu semester
* **CGPA** ertinya purata nilai mata kredit yang diperolehi dalam semua peperiksaan yang diambil sehingga kini
* **Nilai Mata** ertinya suatu nilai dalam bentuk angka yang telah diberi ke atas kumpulan markah seperti yang terdapat dalam sistem gred
1. **PANDUAN PENUKARAN KEPUTUSAN PELAJAR**
	1. **Sistem Gred**

Semua markah yang diperolehi oleh seseorang pelajar di dalam sesuatu modul teras atau subjek umum akan dinyatakan dalam bentuk Gred.

* + 1. **Sistem Gred Modul Teras**

|  |  |  |
| --- | --- | --- |
| **Markah** | **Nilai Mata** | **Gred** |
| 90 – 100 | A | 4.00 |
| 85 – 89  | A- | 3.67 |
| 80 – 84  | B+ | 3.33 |
| 75 – 79  | B | 3.00 |
| 70 – 74 | B- | 2.67 |
| 60 – 69 | C+ | 2.33 |
| 50 – 59 | C | 2.00 |
| 0 - 49 | F | 0.00 |

* + 1. **Sistem Gred Subjek Umum**

|  |  |  |
| --- | --- | --- |
| **Markah** | **Nilai Mata** | **Gred** |
| 90 – 100 | A | 4.00 |
| 85 – 89  | A- | 3.67 |
| 80 – 84  | B+ | 3.33 |
| 75 – 79  | B | 3.00 |
| 70 – 74 | B- | 2.67 |
| 60 – 69 | C+ | 2.33 |
| 50 – 59 | C | 2.00 |
| 0 - 49 | F | 0.00 |

* 1. **Kaedah Pemberian Gred**
		1. **Pelajar yang mempunya portfolio**
			1. Menggunakan silibus berasaskan format CGPA tahun 2005.
			2. Berpandukan NOSS matrik dan juga maklumat modul bagi setiap semester bagi silibus tahun 2005
			3. Bilangan kredit dan nama modul akan merujuk kepada silibus versi ini.
			4. Kenalpasti task-task yang terlibat bagi sesuatu modul dengan merujuk kepada NOSS Matrik.
			5. Kemudian campurkan semua markah bagi setiap task yang diperolehi dengan merujuk kepada markah di dalam borang SPB.04 pelajar. Jumlah markah tersebut dibahagikan dengan bilangan task yang ditambah. Hasil operasi ini akan menjadi markah untuk modul tersebut.
			6. Ulang langkah 4 dan 5 bagi modul-modul lain bagi semester berkenaan.
			7. Gunakan formula untuk mendapatkan GPA dan CGPA bagi semester tersebut.
			8. Ulang langkah 4 dan 7 bagi modul-modul di semester yang berbeza.
			9. Gunakan template masukan CGPA manual untuk dapatkan CGPA keseluruhan.
		2. **Pelajar yang tidak mempunya portfolio**
			1. Menggunakan silibus berasaskan format CGPA tahun 2005.
			2. Berpandukan NOSS matrik dan juga maklumat modul bagi setiap semester bagi silibus tahun 2005
			3. Bilangan kredit dan nama modul akan merujuk kepada silibus versi ini.
			4. Bagi modul teras, markah 75% akan diberikan. Ini kerana markah minima untuk lulus di dalam SPB ialah 75% bagi semua task.
			5. Bagi subjek umum, markah 50% akan diberikan. Ini kerana markah minima untuk lulus di dalam SPB ialah 50% bagi subjek umum.
			6. Ulang langkah 4 dan 5 bagi modul-modul lain bagi semester berkenaan.
			7. Gunakan formula untuk mendapatkan GPA dan CGPA bagi semester tersebut.
			8. Ulang langkah 4 dan 7 bagi modul-modul di semester yang berbeza.
			9. Gunakan template masukan CGPA manual untuk dapatkan CGPA keseluruhan
		3. **Pelajar yang mempunyai transkrip**
			1. Menggunakan silibus berasaskan format CGPA tahun 2005.
			2. Berpandukan NOSS matrik dan juga maklumat modul bagi setiap semester bagi silibus tahun 2005
			3. Bilangan kredit dan nama modul akan merujuk kepada silibus versi ini.
			4. Pemberian markah bagi modul teras dan subjek umum adalah berdasarkan markah yang diperolehi pelajar mengikut traskrip yang disediakan
			5. Ulang langkah 4 bagi modul-modul lain bagi semester berkenaan.
			6. Gunakan formula untuk mendapatkan GPA dan CGPA bagi semester tersebut.
			7. Ulang langkah 4 dan 7 bagi modul-modul di semester yang berbeza.
			8. Gunakan template masukan CGPA manual untuk dapatkan CGPA keseluruhan
	2. **Format Transkrip**

Format traskrip untuk pelajar adalah berdasarkan contoh seperti di Lampiran 1.

* 1. **Pengesahan**

Transkrip pelajar akan disediakan oleh Bahagian Kawalan Kualiti Latihan di institut masing-masing dan disahkan oleh Pengarah institut berkenaan.

1. **PROSEDUR PERMOHONAN**

Pengeluaran traskrip kepada pelajar yang menggunakan Sistem Penilaian Berterusan (SPB) adalah berdasarkan permintaan. Pihak institut dibenarkan memaklumkan tentang perkara ini di dalam laman web institut masing-masing.

Mana-mana pelajar yang memohon penukaran keputusan pelajar daripada format Sistem Penilaian Berterusan (SPB) kepada format CGPA hendaklah memberikan sesalinan sijil pelajar kepada BKKL institut sebagai bukti pelajar telah menamatkan latihan di ILJTM.